Nuijapäägalaksi

Nuijapäägalaksi (tunnetaan myös nimellä UGC 10214) on sauvaspiraaligalaksi Lohikäärmeen tähdistössä noin 400 miljoonan valovuoden päässä Maasta.

Galaksi on saanut nimensä 280 000 valovuoden mittaisesta pyrstöstään, joka koostuu kirkkaista tähtijoukoista. Pyrstön uskotaan syntyneen, kun toinen galaksi ohitti Nuijapään lähietäisyydeltä ja repi painovoimallaan osan galaksista pitkäksi nauhaksi. Tulevaisuudessa pyrstö tulee todennäköisesti häviämään, ja sen tähtijoukoista tulee galaksinsa kiertolaisia.

Lähteet

Sauvaspiraaligalaksit
Lohikäärmeen tähdistö